4.7.2023
RO
Jurnalul Oficial al Uniunii Europene
C 236/13
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.11082 – ARP / GRI / JV) Caz care poate face obiectul procedurii simplificate (Text cu relevanță pentru SEE)
(2023/C 236/05)
1.
La data de 27 iunie 2023, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Agencja Rozwoju Przemysłu S.A. („ARP”) (Polonia), controlată în ultimă instanță de statul polonez; — GRI Renewable Industries, S.L. („GRI”) (Spania ), controlată în ultimă instanță în comun de Acek Group și Mitsui Group.
ARP și GRI vor dobândi, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii comune.
Concentrarea se realizează prin achiziționare de acțiuni într-o societate nou-creată, care constituie o întreprindere comună.
2.
Activitățile economice ale întreprinderilor respective sunt următoarele:
— activitățile globale ale ARP variază de la gestionarea societăților de portofoliu și gestionarea imobiliară la conservarea patrimoniului cultural.
ARP, prin intermediul unei filiale, își desfășoară, de asemenea, activitatea în domeniul producției și distribuției de turnuri eoliene terestre; — GRI își desfășoară activitatea în domeniul fabricării și furnizării de componente metalice pentru turbinele eoliene, și anume GRI produce turnuri eoliene (terestre și offshore), flanșe și piese turnate.
GRI își desfășoară activitatea la nivel mondial. 3.
Activitățile economice ale întreprinderii comune vor fi următoarele: dezvoltarea, construirea și exploatarea unei fabrici de turnuri eoliene offshore situată în Gdańsk, Polonia. 4.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
5.
Comisia Europeană invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei Europene în termen de cel mult 10 zile de la data publicării prezentei.
Trebuie menționată întotdeauna următoarea referință: (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.